
CENTRUL JUDEŢEAN DE RESURSE ŞI ASISTENŢĂ EDUCAŢIONALĂ BACĂU
Str. Oituz, Nr. 24, mun. Bacău, jud. Bacău, Cod Poştal 600266
Tel/Fax: 0234.557300, Web: www.cjrae-bacau.ro, E-mail: cjrae_bc@yahoo.com

Nr.2603/03.07.2026



ANUNȚ


	Centrul Județean de Resurse și Asistență Educațională Bacău cu sediul în  Bacău, str. Oituz, nr. 24,  jud. Bacău organizează concurs pentru ocuparea unui post contractual de conducere de contabil-șef în cadrul Compartimentului administrativ, o normă – 8 ore/zi lucrătoare, pe durată determinate, pe perioada concediului medical al angajatului, dar nu mai târziu de data revenirii acestuia la activitate, în baza art.30 din Legea nr.53/2003 privind Codul Muncii, H.G. nr. 1.336/2022 pentru aprobarea Regulamentului-cadru privind organizarea si dezvoltarea carierei personalului contractual din sectorul bugetar plătit din fonduri publice. 

	În vederea înscrierii la concurs, candidații vor depune la secretariatul CJRAE următoarele documente:
a) formular de înscriere la concurs, conform modelului prevăzut la anexa nr. 1;
b) copia actului de identitate sau orice alt document care atesta identitatea, potrivit legii, aflate in termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atesta nivelul studiilor si ale altor acte care atesta efectuarea unor specializări, precum si copiile documentelor care atestă îndeplinirea condițiilor specifice ale postului solicitate de autoritatea sau instituția publica;
e) copia carnetului de munca, a adeverinței eliberate de angajator pentru perioada lucrata, care sa ateste vechimea in munca și în specialitatea studiilor solicitate pentru ocuparea postului - dacă e cazul, raport/rapoarte REVISAL, raport/rapoarte REGES ONLINE;
f) certificat de cazier judiciar sau, după caz, extrasul de pe cazierul judiciar;
g) certificatul medical emis de medicul specialist de medicina muncii (inclusiv aviz psihiatric, conform ORDIN nr. 55/3.335/2026 privind aprobarea modului de acordare a avizelor medicale pentru încadrarea și menținerea într-o funcție didactică, didactică auxiliară sau administrativă, precum și într-o funcție de conducere, de îndrumare și control în învățământul preuniversitar);
h) certificatul de integritate comportamentala din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum si pentru completarea Legii nr. 76/2008 privind organizarea si funcționarea Sistemului National de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție sociala, precum si orice entitate publica sau privata a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizica sau evaluarea psihologica a unei persoane;
i) curriculum vitae, model comun european.

Notă: 
- Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
- Copiile de pe actele prevăzute la lit. b) -e), precum şi copia certificatului de încadrare într-un grad de handicap prevăzut mai sus se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
- Documentul prevăzut la lit. f) poate fi înlocuit cu o declarație pe propria răspundere privind antecedentele penale. In acest caz, candidatul declarat admis la selecția dosarelor si care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publica competenta cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise si/sau probei practice.

Relații suplimentare se pot obține la sediul Centrului Județean de Resurse și Asistență Educațională Bacău sau la tel. 0234557300.

Condițiile pentru ocuparea postului sunt următorele:
a) Condițiile generale sunt prevăzute de art.15 din HG nr.1336/2022 și art.168, alin.(7) din Legea nr.198/2023
b) Condițiile specifice de ocupare a postului sunt stabilite în baza art. 16 din H.G. nr.1336/2022, respectiv: 
· Studii: superioare de lungă durată sau echivalente în științe economice
· Vechime în specialitatea studiilor: min. 6 ani și 6 luni
· Vechime in contabilitate bugetara 5 ani
· Vechime în funcția de conducere în domeniul financiar-contabil: min. 3 ani
· Cunoștințe dobândite în domeniul Sistemului European de Conturi SEC

Bibliografia și tematica de concurs:

a) Bibliografia de concurs:
- LEGEA învățământului preuniversitar nr.198/2023,
- O.M.E. nr. 5.701/2024 – privind aprobarea Regulamentului-cadru de organizare și funcționare a centrelor județene/al municipiului București de resurse și asistență educațională,
- H.G. nr. 564/2017 – privind modalitatea de acordare a drepturilor copiilor cu cerințe educaționale speciale școlarizați în sistemul de învățământ preuniversitar.
- Ordinul comun nr. 1.985/1305/5805 din 2016 (Ministerul Educației / Ministerul Muncii / Ministerul Sănătății) – privind metodologia pentru evaluarea și intervenția integrată în vederea orientării școlare și profesionale a copiilor cu CES.
- LEGEA 227/2015 - Codul Fiscal, 
- LEGEA nr.82 /1991 Legea contabilităţii,
- LEGEA nr.500/2002 privind finanțele publice,
- O.M.F.P. nr. 1140/2025 pentru aprobarea Normelor metodologice privind angajarea, lichidarea, ordonanţarea şi plata cheltuielilor bugetare
- LEGE – CADRU nr.153/2017 privind salarizarea personalului plătit din fonduri publice
- O.M.F.P. nr. 2634/2015 privind documentele financiar-contabile
- O.M.F.P. nr.1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate;
- OM.F.P. nr.517/21.04.2016 pentru aprobarea de proceduri aferente unor module care fac parte din procedura de funcţionare a sistemului naţional de raportare - Forexebug
- O.M.E.F. nr.3471/2008-pentru aprobarea Normelor metodologice privind reevaluarea şi amortizarea activelor fixe corporale aflate în patrimoniul instituţiilor publice;
- LEGEA Nr. 15/1994 privind amortizarea capitalului imobilizat în active corporale şi necorporale
- H.G. nr.909/1997 pentru aprobarea Normelor metodologice de aplicare a Legii nr. 15/1994 privind amortizarea capitalului imobilizat în active corporale şi necorporale, modificată şi completată prin Ordonanţa Guvernului nr. 54/1997
- ORDONANŢĂ nr.81/2003 privind reevaluarea şi amortizarea activelor fixe aflate în patrimoniul instituţiilor publice, 
- LEGEA nr.85/2016 din 29 aprilie 2016 privind plata diferenţelor salariale cuvenite personalului didactic din învăţământul de stat pentru perioada octombrie 2008 - 13 mai 2011
- ORDONANȚĂ DE URGENȚĂ nr. 48 din 14 aprilie 2022 privind plata diferențelor de drepturi salariale cuvenite personalului didactic din învățământul de stat pentru perioada 1 iulie 2017-31 august 2021
- H.G nr.614/2016 pentru aprobarea Normelor metodologice de aplicare a Legii nr. 85/2016  privind plata diferenţelor salariale cuvenite personalului didactic din învăţământul de stat pentru perioada octombrie 2008 - 13 mai 2011 
- O.U.G. nr.158/2005-privind concediile şi indemnizaţiile de asigurări sociale de sănătate;
- O.S.G.G. nr.600/2018 privind aprobarea Codului controlului intern managerial al entităţilor publice 
- OMFP nr.1917/2005 pentru aprobarea Normelor metodologice privind organizarea și conducerea contabilității instituțiilor publice, Planul de conturi pentru instituțiile publice și instrucțiunile de aplicare a acestuia, cu modificările și completările ulterioare;
- OMFP nr. 1954/2005 pentru aprobarea clasificației indicatorilor privind finanțele publice, cu modificările și completările ulterioare;
- ORDIN Nr. 1801/2020 din 25 martie 2020 pentru aprobarea componenţei, a modelelor şi a normelor metodologice de elaborare a rapoartelor privind situaţiile financiare, a rapoartelor privind notele la situaţiile financiare şi alte rapoarte/anexe trimestriale şi anuale generate din sistemul naţional de raportare - Forexebug ;
- Ordinul nr. 720/2014 pentru aprobarea Normelor metodologice privind execuția bugetelor de venituri și cheltuieli ale unor instituții publice , cu modificările și completările ulterioare;
- ORDIN Nr. 2021/2013 pentru modificarea şi completarea Normelor metodologice privind organizarea şi conducerea contabilității instituțiilor publice, Planul de conturi pentru instituțiile publice şi instrucțiunile de aplicare a acestuia, aprobate prin Ordinul ministrului finanțelor publice nr. 1.917/2005 cu modificările și completările ulterioare;

Notă: Candidaţii vor avea în vedere actele normative menţionate anterior cu republicările, modificările şi completările pe care acestea le-au suferit, până la data publicării anunțului de concurs. 


b)  Tematica
· Organizarea și conducerea contabilității în instituțiile publice și unitățile de învățământ.
· Finanțarea învățământului preuniversitar: finanțarea de bază, finanțarea complementară și finanțarea suplimentară.
· Bugetul instituției publice: elaborarea, aprobarea și execuția bugetară.
· Procedura ALOP: Angajarea, Lichidarea, Ordonanțarea și Plata cheltuielilor în instituțiile publice.
· Controlul Financiar Preventiv Propriu (CFPP): organizare, exercitare și viza de CFPP.
· Salarizarea personalului din învățământul preuniversitar și drepturile salariale.
· Bursele școlare: categorii de burse, criterii de acordare și fluxul financiar.
· Gestiunea și patrimoniul școlii: organizarea și efectuarea inventarierii elementelor de activ și pasiv.
· Drepturile și obligațiile personalului contractual și organizarea compartimentului financiar-contabil. 
· Organizarea și conducerea contabilității stocurilor, materialelor și activelor fixe în instituțiile publice.
· Organizarea și derularea achizițiilor publice, în conformitate cu legislația în vigoare.
· Raportarea financiar-bugetară prin Sistemul național FOREXEBUG
· Gestionarea operațiunilor prin conturile deschise la Trezoreria Statului și la instituțiile de credit. 
· Managementul financiar al proiectelor finanțate din fonduri externe nerambursabile, inclusiv Programul Erasmus+.
· Aplicarea prevederilor legale privind finanțarea și asigurarea drepturilor elevilor cu cerințe educaționale speciale (CES).



Calendarul de desfăşurare a concursului:.
· Depunerea dosarelor de concurs: până la data de 10.08.2026, ora 16:00
· Afișare rezultate selecție dosare: 11.08.2026, ora 16:00
· Depunere contestații la rezultatul selecției dosarelor: 12.08.2026, in intervalul 08:00-16.00
· Afișare rezultate în urma soluționării contestațiilor: 13.08.2026, ora 16:00
· Desfășurarea probei scrise: 18.08.2026, ora 09:00
· Afișare rezultate proba scrisă: 18.08.2026, ora 16:00
· Depunere contestații la rezultatul probei scrise: 19.08.2026, in intervalul 08:00-16.00
· Afișare rezultate în urma soluționării contestațiilor: 20.08.2026, ora 16:00
· Desfășurarea probei interviu: 24.08.2026, ora 09:00
· Afișare rezultate interviu: 24.08.2026, ora 16:00
· Depunerea contestațiilor la rezultatul interviului: 25.08.2026, până la ora 16:00
· Afișare rezultate în urma soluționării contestațiilor la rezultatul interviului: 26.08.2026, ora 16:00
· Afișarea rezultatului final al concursului: 26.08.2026, ora 16:00
Toate probele de concurs se desfășoară la sediul CJRAE Bacău din Bacău, str. Oituz, nr.24.

Director CJRAE BACAU,
Prof. Alexandrina SCORȚANU

